12/01/2018 | Administración LocalMunicipal
Abegondo
Delegación Alcaldía

Por medio da presente poño no seu coñecemento que o Sr. Alcalde-Presidente, con data 29/12/2017, ditou o decreto que literalmente lle transcribo: ASUNTO: DELEGACION ALCALDIA DO 2 AO 5 DE XANEIRO DE 2018 EXPEDIENTE: 2017/G003/000663 PRIMEIRO. O alcalde-presidente do Concello de Abegondo ausentarase do día 2 ao día 5 de xaneiro de 2018, ambos os dous días incluídos, polo que non pode atender e desempeñar as funcións propias do seu cargo durante o mencionado período. A Lexislación máis destacada do asunto é a seguinte: — A Lei 7/1985, do 2 de abril, Reguladora das Bases de Réxime Local — A Lei 39/2015, do 1 de outubro, do procedemento administrativo común das Administracións Públicas — A Lei 40/2015, do 1 de outubro, de réxime xurídico do sector público — A Lei 5/1997, de 22 de xullo, de Administración Local de Galicia. — Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) — Regulamento orgánico municipal aprobado definitivamente o 27.01.2012. (ROM) De acordo co artigo 34 do Regulamento orgánico municipal, nos casos de ausencia, enfermidade ou impedimento, as funcións do/a alcalde/esa non poderán ser asumidas polo/a tenente da Alcaldía a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto da Alcaldía que conterá o ámbito dos asuntos a que se refire a delegación, as facultades que se deleguen, así como ascondicións específicas de exercicio destas. A delegación de atribucións da Alcaldía fornecerá efecto desde o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos municipais deben seguir desenvolvéndose con normalidade e faise preciso a substitución da Alcaldía. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: PRIMEIRO. Delegar a Alcaldía do Concello na totalidade das competencias da Alcaldía en substitución do titular, na data sinalada para a ausencia, o segundo tenente de alcalde da Corporación, Mireia Isabel Biteri Ruivo. SEGUNDO. Comunicarlle o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO. Publicar esta delegación no Boletín Oficial da Provincia tal e como dispón o art.44.2 do ROF. CUARTO. Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que se publica para o seu coñecemento e efectos. Abegondo, martes 2 de xaneiro de 2018. O SECRETARIO, Adrián J. Márquez Caramés